05/03/2014 | Administración LocalMunicipal
Cambre
Bases do concurso de disfraces, comparsas e carrozas. Entroido en Cambre 2014, 8 de marzo, Campo da Feira

A finalidade deste concurso é estimular e fomentar a participación veciñal nunha festa popular e tradicional como o Entroido. Modalidade de DISFRACES 1.–Nesta modalidade hai dúas categorías: infantil (menos de 12 anos) e xeral (máis de 12 anos), na que se poderá concursar de forma individual ou en grupo. No caso dos grupos, para participar nunha categoría ou noutra, terase en conta a idade da maioría das persoas participantes.2.–A inscrición realizarse no interior da carpa inmediatamente antes do desfile onde terá lugar a entrega dun número. Non se permitirá subir ao escenario aqueles complementos dos disfraces que superen un metro cadrado. Modalidade de COMPARSAS 3.–Poderán participar os grupos previamente inscritos, compostos dun mínimo de seis persoas con disfraces que teñan relación entre si, que formen parte do desfile desde as naves de Cela ata o Campo da Feira e que se presenten ante o xurado ao chegaren a súa quenda, onde poderán realizar un pequeno espectáculo (interpretación musical, coreográfica, escenificación.) de 3 a 4 minutos. As comparsas poderán traer un CD coa música de acompañamento para a súa interpretación; este CD facilitaráselle á organización uns minutos antes da actuación ou cando se lles requira. Deberán achegar xunto coa inscrición un documento coas indicacións para o técnico/a de son.4.–As comparsas participantes do municipio terán unha gratificación por participar cun importe de 100,00 euros, sempre que o número delas non supere o total de 5. No suposto de que se supere, repartiríase proporcionalmente a cantidade total presupostada entre elas. Considérase comparsa do municipio, a composta na súa maioría por persoas empadroadas neste concello.5.–Non se autoriza a participación de animais como acompañantes. Modalidade de CARROZAS 6.–Poderán participar todas as carrozas asistentes e previamente inscritas, compostas de seis ou máis compoñentes e que formen parte do desfile ata o Campo da Feira. Enténdese como carroza calquera estrutura remolcada por vehículo motorizado ou construída sobre el, cunha decoración especial e cunha elaboración debidamente coidada, cun mínimo 4 rodas e con capacidade para 4 persoas, sempre que o xurado a cualifique coma tal.7.–As carrozas asistentes do municipio terán unha gratificación por participación por un importe de 150,00 euros. No suposto de que o número destas, supere un total de 17, repartiríase proporcionalmente a cantidade total prevista entre elas. Para que unha carroza sexa considerada do municipio, deberá estar composta na súa maioría por persoas empadroadas neste concello.8.–Aqueles participantes na modalidade de carroza con dereito a gratificación que tamén se presenten como comparsa, só poderán percibir a gratificación para carrozas.9.–Non se autoriza a presencia de animais dentro ou fóra das carrozas. INSCRICIÓN PARA CARROZAS E PARA COMPARSAS Nas oficinas de Rexistro de entrada, na Casa do Concello, en horario de luns a venres de 9.00 a 14.00 horas; no Rexistro da Casa das Palmeiras, de 9.00 a 11.00, e de 12.00 a 14.00 na urbanización da Barcala (rúa Río Barcés, n.º 6). O sábado unicamente de 9.00 a 13.00 horas na Casa do Concello. O período de inscrición é do mércores 15 de febreiro ao mércores 5 de marzo. PREMIOS 10.–Os premios a outorgar son as cantidades sinaladas nestas bases. O xurado poderá declarar desertos calquera deles.11.– 12.–No mesmo acto e publicamente coñecerase a decisión do xurado, facéndose entrega do xustificante do premio. O pagamento dos premios realizarase mediante transferencia bancaria. Con todo, con carácter previo ao pagamento comprobarase que os premiadas/os estean ao corrente das súas obrigas tributarias e coa Seguridade Social, non podendo recibir o premio de incumprirse esta condición. PAGO DOS PREMIOS 13.–Para o pago dos premios e/ou gratificacións é necesaria a presentación no rexistro de entrada da seguinte documentación: a) Fotocopia do DNI (do premiado, do seu representante legal ou dos dous representantes no suposto de grupo). b) Ficha dos datos fiscais debidamente cumprimentada, que se entrega co xustificante do premio. A data límite para entregar a documentación é o 31 de marzo de 2014. A non presentación da documentación en prazo ocasionará a perda do dereito a percepción do premio e/ou gratificación. Cara os efectos do pago dos premios na instancia “Datos fiscais” sinalarase un número de conta bancaria, titularidade do premiado, do representante ou dun dos representantes. Coa transferencia entenderase aboado o premio correspondente.14.–A presentación no rexistro de entrada da documentación establecida nas bases do concurso para que se faga efectivo o premio por transferencia bancaria, implica a autorización ao Concello para obter da Axencia Tributaria estatal datos sobre o cumprimento das súas obrigas con esta. XURADO 15.–O xurado estará composto por tres persoas invitadas e de recoñecido prestixio, alleas á organización dos actos, presidido polo concelleiro delegado da Área de Cultura e Turismo, con voz pero sen voto, e actuará como secretario/a un funcionario/a do Concello.16.–A participación neste concurso do Entroido 2014 en Cambre implica o coñecemento e aceptación destas bases. Calquera circunstancia non prevista será resolta pola organización ou o xurado, segundo corresponda, sendo a súa decisión inapelable. CRITERIOS DO XURADO 17.–O xurado valorará os seguintes aspectos: a) O orixinalidade, estética, creatividade e traballo na elaboración dos disfraces e carrozas. b) A posta en escena, animación musical, a capacidade de interacción co público e a movilización das masas, a sátira e a crítica social. c) Conservación do Entroido tradicional. Cambre, 7 de febreiro de 2014. O alcalde Manuel Rivas Caridad